46 A MAGYAR TUD. TÁRSASÁG TÖRTÉNETEI, 
lítve, minél fogva e pályaírat mind a 100 ftnyi jutalomra, mind kinyomatásra méltónak 
itéltetett. 
Felbontatván a jeligés levél, kitűnt hogy a szerző : Horváth Mihály. 
Költ Pesten, a m. t. társaság XVIII. nagy gyűléséből , dec. 15. 1846. 
Dr. Schedel Ferencz m. k. 
titoknok. 
12. Jelentés a b. Dercsényi János által e f. évben kitett, hitbizományok iránti, 
rendkivüli jutalomkérdésre érkezett pályamunkákról. 
E f. évben b. Dercsényi János részéről a magyar akademia útján kihirdetett juta- 
lomtételre , melynek tárgya a fitbizományok penzzé változtatásának s az ország szüksé- 
gei fedezésére fordításának legczelszerűbb módja s ez eszmének életbeléptetése iránt rész- 
letesen intézkedő törvényjavaslat tervezése, a kitűzött határnapig hat pályaírat érkezett, 
melyek közől a bírálók többsége az ily jelmondatúnak : ,, Figyelmet kérek és 10 aranyat" 
adják az elsőséget, melynek szerzője a többiek felett tárgyát legszerencsésebben és leg- 
helyesebben fejtegeti , ügyes tapintattal bír az anyag megválasztásában , szilárd hangú- 
lat és férfias előadása által kitűnik, Ennek itéltetvén tehát az első rendbeli 70 arany 
jutalom, a második, vagyis 30 arany jutalomra szinte a bírálók többségének ajánlására 
azon pályaírat érdemesíttetett , melynek jelszava: , Ez honunk magyar és alkotmányos 
felvirágzása után sovárgok. Gr. Széchenyi István", mint a melynek szerzője a kitűzött 
kérdést több oldalról vítatja, szépismeretek s a tárgyra vonatkozó tanulmányok jelét 
adja. Végre a 4-dik számú munkának is, e jelmondattal : , Erős lesz országunk , nagy 
a király, hol annyi ember boldog hont talál. Vörösmarty." kinyomatása a jutalomtevő 
bárónak ajánltatni rendeltetett. 
Felbontatván az első és másod rendbeli jutalmat nyert munkák mellett érkezett jel- 
igés levelkék , úgy találtatott, hogy az elsőnek szerzője: Keresztúry József, a máso- 
diké: Benczúr János köz és váltóügyvéd. 
Költ Pesten, a m. t. társaság XVII. nagy gyűléseéből, dec. 14. 1846. 
Dr. Schedel Ferencz m. k. 
titoknok. 
13. Az új jutalomtételek kihirdetese. 
I. A nyelvtudományi osztályból. 
Mely különböző hangejtések és tájszólások uralkodnak Magyarország dunántúli 
kerületében , u. m. Göcsej , Őrség , Ormányság vidékein, Rábaközben és Balaton kör- 
nyékén ? Mikben egyeznek meg valamennyien vagy térnek el egymástól? Melyek azon 
sajátságok a hangejtési változásokra, szók ragozásaira és képzéseire nézve, melyek- 
ben az irói nyelv szabályaitól eltérnek ? — Az egyes tájszókra csak annyiból fordíttas- 
sék figyelem , mennyire azok a föntebbi kérdések felvilágosítására szolgálnak. 
Jutalma a Marczibanyi-alapítványból karmincz darab arany. 
Határnap martius 31. 1848. 
